Ouers in hof oor dogter se doodArgieffoto ŉ Egpaar het Vrydag in die Ermelo-landdroshof in Mpumalanga verskyn op aanklagte wat verband hou met die afsterwe van hul vyfjarige dogter. Kol. Mtsholi Bhembe, woordvoerder van die polisie, het gesê dit was Bheki Hlophe (35) en Sibongile Shongwe (28) se tweede keer in die hof. “Hulle is op 10 Maart 2019 by hul huis in Kwadela, Davel in hegtenis geneem in verband met die afsterwe van hul vyfjarige dogter.” Die ouers het gesê die kind het gesterf toe sy van haar bed afgeval het tydens ŉ epileptiese toeval. “ŉ Voorlopige ondersoek het aangedui die kind is ernstig aangerand. Sy het kneusplekke oral oor haar lyf gehad,” het Bhembe bygevoeg. Hy het gesê die bestuur van die polisie in Mpumalanga veroordeel kindermishandeling ten sterkste.